钦定古今图书集成/明伦汇编/闺媛典/第114卷 > 皇清二十 > 魏韩者后妻冯氏
## 钦定古今图书集成/明伦汇编/闺媛典/第114卷 > 皇清二十 > 魏韩者后妻冯氏

按《建水州志》：冯氏，燕源女。有楚客魏韩者，闻其贤，求为继室。韩年两倍于冯，冯敬事之无怨。甫一年，韩病且死，谓冯曰：“乡远难归，吾命也。幸为觅一棺地，或有馀资，善事后人可也。” 冯不言，韩卒倾囊以为殓，葬设奠，举头触棺，不死。遂托病入卧自缢，与韩合葬城南，时年十七。